Aranjuez

Aranjuez er en by sør i regionen Madrid i Spania. Byen ligger der elvene Tajo og Jarama renner sammen, og har nær 60 000 innbyggere. Byen ligger 48,8 km syd for alle spanske veiers nullpunkt, Puerta del Sol i Madrid, og 45 km fra sentrum av Toledo.

Tajodalen har hatt omfattende jordbruk siden middelalderen og jordbærene fra Aranjuez er kjent over hele Spania. 

Byen er kjent for Palacio Real de Aranjuez, ett av de gamle kongepalassene med store haver. Den spanske komponisten Joaquín Rodrigos kanskje mest kjente verk, Concierto de Aranjuez, ble skrevet i 1939, delvis inspirert av hagen til dette palasset.

Aranjuez og kulturlandskapet omkring byen står på UNESCOs verdensarvliste.

Eksterne lenker 
 

Byer i Comunidad Autónomia de Madrid
Verdensarven i Spania